|  |
| --- |
| **PASKAIDROJUMA RAKSTS**Madonas novada pašvaldības 2025. gada \_\_\_. \_\_\_\_ saistošajiem noteikumiem Nr. \_\_\_  “Par augstas detalizācijas topogrāfiskās informācijas aprites un maksas kārtību Madonas novadā” |
| Paskaidrojuma raksta sadaļas | Norādāmā informācija |
| Saistošo noteikumu mērķis un izdošanas nepieciešamības pamatojums |  Administratīvo teritoriju un apdzīvoto vietu likuma Pārejas noteikumu 33.8 punkts nosaka, ka 2025. gada pašvaldību vēlēšanās ievēlētā Madonas novada pašvaldības dome izvērtē novadu veidojošo bijušo pašvaldību pieņemtos saistošos noteikumus un pieņem jaunus novada saistošos noteikumus. Līdz novada saistošo noteikumu spēkā stāšanās dienai, bet ne ilgāk kā līdz 2025. gada 31. decembrim ir spēkā novadu veidojošo bijušo pašvaldību saistošie noteikumi. Ņemot vērā minēto normu, ir nepieciešams līdz 2025. gada 31. decembrim pieņemt jaunus Madonas novada pašvaldības saistošos noteikumus “Par augstas detalizācijas topogrāfiskās informācijas aprites kārtību Madonas novadā”. Saistošo noteikumu mērķis ir noteikt augstas detalizācijas topogrāfiskās informācijas (turpmāk – ADTI) aprites kārtību Madonas novada pašvaldībā, lai nodrošinātu kvalitatīvas, ticamas un aktuālas ģeotelpiskās informācijas pieejamību. Atbilstoši Pašvaldību likuma 44. panta otrajai daļai pašvaldības dome ir tiesīga izdot saistošos noteikumus par citiem likumos un Ministru kabineta noteikumos paredzētajiem jautājumiem. Saskaņā ar Ģeotelpiskās informācijas likuma 6. panta pirmās daļas 1. punktu pašvaldība savu funkciju izpildei organizē nepieciešamās ģeotelpiskās informācijas iegūšanu un uzturēšanu, kā arī izmantošanas kārtību. Ģeotelpiskās informācijas likuma 13. panta sestā daļa nosaka, ka pašvaldība izveido un uztur ADTI datubāzi atbilstoši Ministru kabineta noteiktajai specifikācijai, veic iesniegtās informācijas pārbaudi un nodrošina sadarbspēju ar centrālo datubāzi. Ģeotelpiskās informācijas likuma 26. panta trešā daļa un 71. daļa paredz, ka pašvaldība savos saistošajos noteikumos nosaka maksu par ADTI pārbaudi, reģistrāciju, sagatavošanu, izsniegšanu un izmantošanu. |
| Saistošo noteikumu fiskālā ietekme uz pašvaldības budžetu |  Noteikumu īstenošana notiks Madonas novada pašvaldības kārtējā gada budžeta ietvaros. Nav paredzēta ietekme uz citām budžeta pozīcijām. Nav nepieciešama jaunu institūciju vai darba vietu izveide. ADTI uzturēšana tiek deleģēta, tādēļ nav papildus sloga esošajiem resursiem. |
| Saistošo noteikumu sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Ietekme uz vidi – nav. Ietekme uz iedzīvotāju veselību – nav. Ietekme uz uzņēmējdarbības vidi – pozitīva, nodrošinot piekļuvi kvalitatīviem datiem. Ietekme uz konkurenci – nav. |
| Saistošo noteikumu ietekme uz administratīvajām procedūrām un to izmaksām gan attiecībā uz saimnieciskās darbības veicējiem, gan fiziskajām personām un nevalstiskā sektora organizācijām, gan budžeta finansētām institūcijām |  Nav ietekmes uz administratīvajām procedūrām un izmaksām. Ģeotelpiskās informācijas pakalpojumu izmaksas sedz pakalpojumu saņēmēji, saskaņā ar saistošo noteikumu 1. pielikumā noteikto cenrādi. |
| Saistošo noteikumu ietekme uz pašvaldības funkcijām un cilvēkresursiem |  Saistošo noteikumu darbības pārraudzību nodrošinās Madonas novada pašvaldības Centrālā administrācija. Noteikumi neietekmēs institūcijas funkcijas vai cilvēkresursus un neradīs papildus slogu administratīvajām procedūrām. |
| Saistošo noteikumu izpildes nodrošināšana |  Atbildīgā institūcija – Madonas novada pašvaldības Centrālā administrācija. |
| Saistošo noteikumu prasību un izmaksu samērīgumu pret ieguvumiem, ko sniedz mērķa sasniegšana |  Izmaksas sedz juridiskās un fiziskās personas, kas Madonas novada pašvaldības administratīvajā teritorijā veic inženierkomunikāciju un būvju projektēšanu, būvniecību, pārbūvi, uzturēšanu vai nodošanu ekspluatācijā, kā arī ģeodēziskos, topogrāfiskos, kadastrālās uzmērīšanas, zemes ierīcības darbus vai plānošanas dokumentu grafisko daļuizstrādi. Noteikumu ieviešana nodrošina pakāpenisku kvalitatīvas un ticamas ADTI datubāzes izveidi. |
| Saistošo noteikumu izstrādes gaitā veiktās konsultācijas ar privātpersonām, saņemtais sabiedrības viedoklis |  Atbilstoši [Pašvaldību likuma](https://likumi.lv/ta/id/336956-pasvaldibu-likums) [46. panta](https://likumi.lv/ta/id/336956-pasvaldibu-likums#p46) trešajai daļai, lai informētu sabiedrību par projektu un dotu iespēju izteikt viedokli, saistošo noteikumu projekts tiks publicēts Madonas novada pašvaldības oficiālajā tīmekļa vietnē www.madona.lv sadaļā “Saistošo noteikumu projekti”. |